Milton Reeves

Milton Othello Reeves (født 25. august 1864, død 4. juni 1925) var en tidlig pioner i den amerikanske bilindustrien. Han hadde mer enn 100 patenter.

Biografi 
Han ble født på en gård i Rush County, Indiana 25. august 1864 til William Franklin Reeves og Hannah M. Gilson og ble utdannet i Knightstown. Han giftet seg med Amanda Melvina Kirkpatrick i 1882. Reeves døde den 4. juni 1925 i Columbus, Indiana, 60 år gammel. Han ble gravlagt i Columbus City Cemetery i Columbus, Indiana.

I 1879 arbeidet Reeves i et sagbruk i Columbus. Han la merke til at arbeiderne ikke kunne regulere hastigheten på remmene som ble brukt til å drive sagene. Dette førte til store mengder svinn. Etter noen måneder med studier og eksperimentering fant Reeves variabel hastighets overføring som kunne kontrollere hastigheten på sagbladene.

I 1888 kjøpe Reeves og hans brødre og Marshal Girney Edinburg Pulley Comlany og gav det navnet Reeves Pulley Company. Marshal var den drivende kraft bak dette foretaket etter først å ha oppfunnet en bedre maisplog i 1869. Sammen med sin far og onkel dannet i 1875 Hoosier Boy Cultivator Company. I 1879 ble selskapets navn endret til Reeves & Co. Reeves, med sin interesse for kjøretøyer begynte å utvikle en motorsykkel og tilpasset den sin variable hastighstsregulator. Overføringen ble et produkt i sin egen rett for Reeves Pulley Company på grunn av dens allsidige anvendelse.

Motorsykler og lyddempere 
Reeves er kreditert for å ha bygget, enten den fjerde eller femte amerikanske bil, på den tiden kalt en motorsykkel. Den hadde et belte og hjul basert på variabel hastighetsoverføring som han mente gjorde den overlegen til Henry Ford's Quadricycle med bare én hastighet. Denne motorsykkel hadde fire hjul og ble drevet av en to-sylindret, to-takts, seks Hk Sintz Gass Engine Company motor. Vognen var laget av Fehring Carriage Company. Sintz–motoren viste seg upålitelig og Reeves bygde sin egen luftkjølte modell, sannsynligvis i 1897/1898.

Hans første registrerte test av sin motorsykkeloverføring fant sted 26. september 1896. For å overvinne støy og røyk fra motoren hadde Reeves laget en dobbelt lyddemper først. Reeves og hans bror patenterte den i 1897. Samme år som han introduserte en ny og forbedret versjon av sin motorsykkel. Den ble kjørt til Indianapolis og oppnådde en fart på 15 Km/t. Den ble rapportert som den første bil i byen. I en senere test oppnådde den 20 Km/t. I 1898 hadde Reeves mistet pågangsmotet og ble motløs, sannsynligvis av det nesten totale mangel på salg. Bare fem av disse antas å ha blitt solgt. I 1899 støttet ikke Reeves' Brothers lenger utvikling av motorsykler, hovedsakelig på grunn av mangel på pålitelige motorer.

Reeves fortsatte arbeidet med å utvikle en bil og i 1904 hadde han overbevist sine brødre om å gjøre et nytt forsøk. Han bygde fire Modell D og seks Modell E biler i 1905. Modell D hadde en 12 Hk motor og E med en 18-20 Hk motor. I 1905 produserte han en luftkjølt motor med individuelt støpte sylindere, plaskesmøring, og inntaks- og eksosmanifolder på motsatte sider. Det året fikk Reeves en kontrakt på 500 av disse motorene fra Aerocar Company og i 1906 bygde de 15 motorer i uken. I 1906 kom den vannkjølte modellen, Modellen J og Reeves Go-Buggy. En ny motor ble brukt i Sears Motor Buggy. Motorene fortsatte å utvikle seg fram til 1910 da familien igjen forlot idéen på grunn av sammenbruddet av Aerocar Selskapet. Gjennom denne perioden hadde Reeves  fortsatt å bygge biler med Model S og N som var to av typene. Den variable hastighetsregulator fortsatte å bli bygget frem til 1955 da den ble kjøpt av Reliance Electric Company, nå en del av Baldor Electric Company.

Andre Bilprodusenter som bygde biler med Reeves-motorer var på ulike tidspunkt i løpet av perioden Auburn, Autobug, Chatham, Mapleby, og Moon.

Octo-Auto og Sexto-Auto 

I 1911 grunnla Reeves  Reeves Sexto-Octo Comlanyp. Han endret en 1910 modell Overland ved å legge til fire ekstra hjul og kalte den Reeves Octo-Auto. Time Magazine har kåret denne bilen som en av de styggeste som noensinne er blitt bygget. Men på den tiden ble Octo-Auto hyllet av forfatter og redaktør Elbert Hubbard for sin komfort og pålitelighet. Den hadde en 40 Hk motor, var over 3 meter lang, tok 4 passasjerer, og ble markedsført for 3 200 dollar. Octo-Auto var bemerkelsesverdig eller beryktet nok for Hemmings Motor News som  i 2011 som en Aprilsnarr-artikkel på sine nettsider skrev «Verden feirer hundreårsjubileet av Octo-Auto».

Salget av Octo-Auto var mislykket og i 1912 bygde Reeves Sexto-Auto, en seks-hjulet-versjon. Den første versjonen var en modifikasjon av Octo-Auto. Neste ble bygget på en modifisert Stutz Motor Company chassis, og den ble ikke mer vellykket enn den første. Det var en luksuriøs bil, hadde variabel hastighetsoverføring og gjennomførte angivelig flere cross-country ekspedisjoner. Med en pris på 4nbsp:500 dollar. (over 100 000 etter 2014 kurs) fanget den ingen interesse i den amerikanske offentlighet.

I 1914 bestemte Reeves Pulley Comoany å selge sin motorvirksomhet. Kjøperen ble Cummings Machine Company I Minster, Ohio som kjøpte den i 1918.

Busser 
Reeves bygde en buss i 1896/97 med sin andre motorsykkel, kalt The Big Seven for syv passasjerer. Han fulgte opp i 1898 med en buss for 20. Den ble solgt til en forretningsmann i Sør-Dakota. Dessverre viste det seg at hjulene stod for langt fra hverandre til å passe i hjulsporene og den ble returnert. Den ble deretter brukt på Big Four Railroad fra Columbus til Hope, Indiana.

Hans kjøretøyer ble ikke særlig  vellykket, i motsetning til hans variable hastighetsregulatorene og hans lyddempere

Referanser 

Bilprodusenter fra USA
Personer fra Rush County i Indiana